9. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Β2/24/90 της 24/27 Ιαν. 1977 (ΦΕΚ Β΄ 48) Περί αυξήσεως των υπό του Ταμείου Συντάξεων Προσωπικού ΗΣΑΠ καταβαλλομένων συντάξεων. Αι υπό του Ταμείου Συντάξεων Προσωπικού ΗΣΑΠ καταβαλλόμεναι συντάξεις αυξάνονται από 1-1-1977 κατά 1.050 δραχμάς. Της ανωτέρω αυξήσεως δικαιούνται άπαντες οι συνταξιούχοι, των οποίων η σύνταξις υπελογίσθη βάσει συνταξίμων αποδοχών αναγομένων εις τον προ της 31-8-1976 χρόνον. Το ποσόν της ούτω αυξανομένης συντάξεως εν ουδεμιά περιπτώσει δύναται να υπερβή το 80% των αποδοχών, τας οποίας θα ελάμβανεν ο συνταξιούχος εάν εξηκολούθει εργαζόμενος. Το "Ταμείον Συντάξεων Προσωπικού Ε.Η.Σ." μετωνομάσθη εις "Ταμείον Συντάξεων Προσωπικού των ΗΣΑΠ" δια της παρ. 1 άρθρ. 9 της από 10/12.2.1976 Πράξ. Νομοθ. Περιεχομένου του Προέδρου της Δημοκρατίας "Περί ιδρύσεως Οργανισμού (Η.Σ.Α.Π.) κ.λπ." (ΦΕΚ Α΄ 30) κυρωθείσης δια του Νόμ. 352/1976 (Τόμ. 21 σελ. 138,08). 